एफडीआई से प्राप्त पूंजी देश की भुगतान स्थिति में संतुलन को बेहतर बनाने में मदद करती है और अन्य वैश्विक मुद्राओं , विशेषकर डॉलर के मुकाबले रुपए को मजबूत बनाता है। एफडीआई से जुड़े मामलों पर वाणिज्य एवं उद्योग मंत्री सुरेश प्रभु ने कहा कि सरकार ने विदेशी निवेश को सुविधाजनक बनाने के लिए विदेशी निवेश संवर्धन बोर्ड को खत्म कर दिया है। उन्होंने कहा कि वर्तमान में अधिकांश क्षेत्रों में एफडीआई प्रायोजन के लिए स्वचालित मार्ग उपलब्ध है।